Al concluyir la guerra, el matrimoniu abandona la soledá del desiertu pa instalase en Wrightwood, un caserío asitiáu en plenu monte, a lo cimero de la sierra que dixebra Los Angeles y Mojave y onde moren hasta 1949. Equí escribe un pequeñu volume d'ensayos, Ciencia, llibertá y paz (Science, Liberty and Peace, 1946) y una narración curtia en forma de guión cinematográficu, Monu y esencia (Ape and Essence, 1948).